Yehowa Su Yɛ Fɛ—Kyerɛ Ho Anisɔ | Adesua\nASETENAM NSƐM Matie Yehowa Anya Nhyira Pii\nYehowa Su Yɛ Fɛ—Kyerɛ Ho Anisɔ\nYehowa Su Yɛ Fɛ—Ne Yam Ye, Ɔwɔ Ntease\nYehowa Su Yɛ Fɛ—Ɔyɛ Nokwafo, Ɔde Bɔne Firi\nGye Yehowa Nteɛso Tom, Ma Ɔnwene Wo\nMpanyimfo—Monnwudwo “Ɔkra a Wabrɛ”\nƆwɛn-Aban—Nea Adesua Nsɛm Wom | June 2013\nKENKAN WƆ Afrikaans Albanian Amharic Arabic Argentinean Sign Language Armenian Aymara Azerbaijani Azerbaijani (Cyrillic) Bicol Brazilian Sign Language Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Colombian Sign Language Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Italian Sign Language Japanese Japanese Sign Language Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Mexican Sign Language Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russian Russian Sign Language Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Tswana Turkish Twi Ukrainian Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Munsuasua Onyankopɔn sɛ mma adɔfo.”—EFE. 5:1.\nDɛn na ɛbɛboa yɛn ma yɛn ani agye Yehowa su ahorow ho paa?\nDɛn na obi bɛyɛ na afoforo atumi aka akɔ ne ho?\nYɛbɛyɛ dɛn asuasua Yehowa na yɛanyɛ animhwɛ?\n1. (a) Yehowa su ahorow bɛn na Kristoni betumi asusuw ho? (b) Sɛ yegye bere susuw Onyankopɔn su ahorow ho a, mfaso bɛn na yebenya?\nSƐ WOREDINNWEN Yehowa ho a, ne su ahorow bɛn na ɛba w’adwenem ntɛm? Ebia nea ɛbɛba yɛn mu pii adwenem ne ɔdɔ, atɛntrenee, nyansa, ne tumi. Nanso Yehowa wɔ su foforo pii a ɛyɛ fɛ. Sɛ yɛka sɛ yɛrekan Yehowa su a, yebetumi anya bɛboro 40, na wɔaka emu biara ho asɛm wɔ asafo nhoma mu. Wo de, hwɛ nneɛma dodow a yebetumi ahu afa Yehowa ho bere a yɛne yɛn abusua agye bere resua ade! Ɛyɛ ademude a ɛso bi nni. Ɛnde, ɔkwan bɛn so na adesua a ɛte saa betumi aboa yɛn? Ɛbɛma yɛn ani gye yɛn soro Agya no ho paa. Na bere a yɛn ani regye Yehowa ho nyinaa na yɛrebɛn no, na eyi bɛma yɛn kɔn adɔ sɛ yebesuasua no.—Yos. 23:8; Dw. 73:28.\n2. (a) Dɛn na ɛbɛma yɛn ani agye Yehowa su ahorow ho paa? Ma mfatoho. (b) Dɛn na yebesusuw ho?\n2 Sɛ yɛka sɛ obi ani gye biribi ho a, ɛkyerɛ dɛn? Ɛkyerɛ sɛ ade no som bo ma no. Egye bere na yɛn ani agye biribi ho. Momma yɛnhwɛ mfatoho yi: Aduan bi wɔ hɔ a wunnii bi da nanso wobɛhwɛ na w’ani abegye ho. Ɛyɛ dɛn ba saa? Nea edi kan, wote ne hua, afei woka hwɛ, na akyiri yi wusua sɛnea yɛyɛ no. Sɛ yɛpɛ sɛ yɛn ani gye Yehowa su bi ho a, saa ara na ɛsɛ sɛ yɛyɛ. Nea edi kan, ɛsɛ sɛ yehu saa su no; afei yebedwinnwen ho, na ne korakora yɛasuasua wɔ yɛn asetenam. (Efe. 5:1) Adesua yi ne abien a edi so no bɛma yɛahu Onyankopɔn su ahorow bi a yɛntaa nnwen ho, na ɛbɛma yɛn ani agye su a ɛte saa ho. Sɛ yɛresusuw su no biara ho a, yɛbɛhwɛ nea ɛkyerɛ, sɛnea Yehowa da no adi, ne sɛnea yebesuasua Yehowa na yɛanya su no bi.\nYEHOWA ANIM KƆ NYƐ DEN\n3, 4. (a) Dɛn na obi yɛ a, ɛkyerɛ sɛ n’anim kɔ nyɛ den? (b) Dɛn na Yehowa yɛ de kyerɛ sɛ n’anim kɔ nyɛ den?\n3 Momma yenni kan nhwɛ nea enti a yebetumi aka sɛ Yehowa anim kɔ nyɛ den. Dɛn na ɛma yɛka sɛ obi anim kɔ nyɛ den? Ebia wobɛka sɛ, ‘Ɔyɛ obi a ɔtew n’anim, ɔwɔ afoforo ho adagyew, na worekɔ n’anim a wunsuro.’ Obi anom asɛm, sɛnea ɔyɛ ne ho, ne n’anim yɛbea na ɛbɛkyerɛ sɛ nnipa betumi akɔ n’anim anaa ɛbɛyɛ den ama wɔn sɛ wɔbɛyɛ saa.\n4 Dɛn na Yehowa yɛ de kyerɛ sɛ n’anim kɔ nyɛ den? Yehowa ne Otumfoɔ pumpuni a ɔbɔɔ soro ne asase, nanso wabɔ yɛn anohoba sɛ bere biara a yɛbɛbɔ no mpae no, wayɛ krado sɛ obetie. (Monkenkan Dwom 145:18; Yesaia 30:18, 19.) Baabi a yɛwɔ biara yebetumi ne Onyankopɔn akasa bere tenten biara a yɛpɛ. Yebetumi akɔ n’anim bere biara a yɛpɛ efisɛ yenim sɛ ne bo mfuw yɛn. (Dw. 65:2; Yak. 1:5) Ɛtɔ bere bi a, Bible ka Yehowa ho asɛm te sɛ onipa, na ɛno ma yehu sɛ yebetumi akɔ n’anim. Nhwɛso bi ni: Odwontofo Dawid kae sɛ ‘Yehowa ani wɔ yɛn so’ na ‘ne nsa nifa kura yɛn mu denneennen.’ (Dw. 34:15; 63:8) Odiyifo Yesaia de Yehowa totoo oguanhwɛfo ho, na ɔkae sɛ: “Ɔbɛma ne nguammaa so wɔ ne basa so na waturu wɔn ne kokom.” (Yes. 40:11) Hwɛ anikasɛm! Yehowa pɛ sɛ yɛde yɛn ho fam ne ho te sɛ oguammaa a ɔbɔ oguanhwɛfo bo. Nokwasɛm ni, Yehowa yɛ Agya a ɔtew n’anim ma yɛn ampa! Ɛnde, yɛbɛyɛ dɛn asuasua no?\nSU A ƐYƐ FƐ PAA\n5. Adɛn nti na ehia sɛ mpanyimfo tew wɔn anim ma anuanom?\n5 Ɛnkyɛe pii na wobisabisaa Adansefo bi a wɔwɔ aman horow so sɛ, “Su bɛn na w’ani gye ho paa wɔ asafo mu panyin ho?” Wɔn mu dodow no ara kae sɛ, “sɛ ɔpanyin tew n’anim ma wɔn” a wɔn ani gye paa. Ehia sɛ Kristoni biara tew n’anim, nanso sɛ yɛreka paa a, asafo mu mpanyimfo na ehia sɛ wɔda saa su yi adi kɛse. (Yes. 32:1, 2) Onuawa bi kaa nea enti a osusuw sɛ saa su yi ho hia paa. Ɔkae sɛ: “Sɛ ɔpanyin ntew n’anim mma anuanom a, su pa biara a ɔwɔ nkosi hwee.” Wunnye nni sɛ aba wɔ onuawa yi asɛm no mu? Ɛnde, dɛn na ɛwɔ obi ho a ɛma nkurɔfo ka bɛn no?\n6. Dɛn na ɛma nkurɔfo ka kɔ obi ho?\n6 Sɛ obi hu sɛ wudwen ne ho a, ɛnyɛ den sɛ ɔno nso bɛka aba wo ho. Sɛ ɔpanyin bi dwen afoforo ho na wɔn asɛm hia no a, mpanyin ne mmofra nyinaa hu. (Mar. 10:13-16) Abarimaa bi a wadi mfe 12 a wɔfrɛ no Carlos kae sɛ: “Sɛ yɛkɔ Ahenni Asa so na mihu sɛ mpanyimfo no reserew na wɔne obiara redi agorɔ a, na m’ani agye paa.” Ɔpanyin bi nneyɛe na ɛbɛkyerɛ sɛ anuanom bɛka akɔ ne ho anaa wɔrenyɛ saa; ɛnyɛ n’ano kɛkɛ na ɔde bɛka sɛ anuanom mmra ne nkyɛn. (1 Yoh. 3:18) Ɛnde, dɛn na ɔbɛyɛ na afoforo atumi aka akɔ ne ho?\n7. Adɛn nti na nhyiam baagye tumi twetwe nkɔmmɔ? Dɛn na yesua fi mu?\n7 Momma yɛmfa asɛm yi nyɛ ntotoho. Bere bi onua bi kɔɔ nhyiam wɔ amannɔne, na bere a wowiee nhyiam no a ɔte wimhyɛn mu reba no, na ne baagye bɔ no. Wimhyɛn no mu dwumayɛni bi hui sɛ wɔakyerɛw baagye no so “Onyankopɔn Ahenni Mmra!” Enti ɔka kyerɛɛ onua no sɛ, “Ampa, ɛmmra. Mɛba ma yɛabɔ ho nkɔmmɔ kakra.” Ampa ara wonyaa bere bɔɔ nkɔmmɔ na odwumayɛni no gyee nsɛmma nhoma. Yɛn mu pii anya osuahu a ɛte saa pɛn. Sɛ yɛbɔ nhyiam baagye a, adɛn nti na nkurɔfo tumi bɛn yɛn? Efisɛ ɔkwan bi so no, ɛte sɛ nea baagye no reka akyerɛ nkurɔfo sɛ: “Munsuro, mommra me nkyɛn. Mopɛ sɛ muhu baabi a merekɔ a, mummisa me.” Sɛ nkurɔfo hu baagye no a, wohu sɛ yɛayɛ krado sɛ yɛne wɔn besusuw yɛn gyidi ho. Enti ɛsɛ sɛ anuanom hu biribi wɔ asafo mu mpanyimfo ho a ɛka kyerɛ wɔn sɛ: “Munsuro, mommra me nkyɛn.” Dɛn na mpanyimfo no de bɛkyerɛ saa?\n8. Dɛn na mpanyimfo yɛ a, afoforo hu sɛ wodwen wɔn ho? Wɔyɛ saa a, ɛka asafo no mufo dɛn?\n8 Ɔman biara ne n’amammerɛ, nanso sɛ yɛserew kyerɛ yɛn nuanom na yɛde yɛn nsa to wɔn nsam kyia wɔn a, wobehu sɛ yedwen wɔn ho. Henanom na ɛsɛ sɛ wodi kan yɛ eyi? Momma yɛnhwɛ Yesu nhwɛso no. Yesu ne n’asuafo no yɛɛ nhyiam bi, na Bible ka sɛ “Yesu twiw bɛn wɔn” ne wɔn kasae. (Mat. 28:18) Ɛnnɛ nso ɛsɛ sɛ mpanyimfo twiw bɛn wɔn nuanom ne wɔn kasa. Wɔyɛ saa a, ɛka asafo no mufo dɛn? Onuawa kwampaefo bi a wadi mfe 88 kae sɛ: “Sɛ mekɔ Ahenni Asa so na mpanyimfo no serew kyerɛ me na wɔka nkuranhyɛsɛm kyerɛ me a, ɛka me koma paa. Eyi na ɛma m’ani gye wɔn ho.” Onuawa foforo nso kae sɛ: “Sɛ midu Ahenni Asa so na mpanyimfo no tew wɔn anim kyia me a, ɛma mihu sɛ wodwen me ho. Eyi yɛ nneɛma nketenkete nanso ɛsom bo ma me paa.”\nTEW W’ANIM, NYA AFOFORO HO ADAGYEW\n9, 10. (a) Nhwɛso fɛfɛɛfɛ bɛn na Yehowa ayɛ ama yɛn? (b) Dɛn na mpanyimfo yɛ a, ɛkyerɛ sɛ wɔwɔ afoforo ho adagyew?\n9 Sɛ yenni afoforo ho adagyew a, wɔrentumi nka mma yɛn ho. Yehowa ayɛ eyi ho nhwɛso fɛfɛɛfɛ a yebetumi asua. Bible ka sɛ “ɔne yɛn mu biara ntam nware.” (Aso. 17:27) Ɛsɛ sɛ asafo mu mpanyimfo nya bere ne mpanyin ne mmofra nyinaa bɔ nkɔmmɔ ansa na yɛafi asafo nhyiam ase, na yɛpɔn nso a, wobetumi ayɛ saa. Eyi bɛkyerɛ sɛ wɔwɔ anuanom ho adagyew. Onua kwampaefo bi kae sɛ: “Sɛ ɔpanyin bi bisa me sɛnea me ho te na ɔtwɛn tie nea mɛka a, mihu sɛ mesom bo ma no.” Onuawa bi a wasom Yehowa bɛyɛ mfe 50 kae sɛ: “Sɛ yɛpɔn adesua na mpanyimfo no gye bere ne me bɔ nkɔmmɔ a, mihu sɛ me so wɔ mfaso.”\n10 Ɛyɛ nokware sɛ mpanyimfo wɔ nneɛma pii yɛ, nanso sɛ yɛkɔ adesua a, ɛsɛ sɛ wonya anuanom ho bere. Eyi ne ade a ɛsɛ sɛ ehia wɔn paa.\nYEHOWA NYƐ ANIMHWƐ\n11, 12. (a) Dɛn na obi yɛ a ɛkyerɛ sɛ ɔnyɛ animhwɛ? (b) Dɛn na Bible ka a ɛkyerɛ sɛ Yehowa nyɛ animhwɛ?\n11 Su foforo a ɛyɛ fɛ wɔ Yehowa ho ne sɛ ɔnyɛ animhwɛ. Dɛn na ɛkyerɛ sɛ obi nyɛ animhwɛ? Obi a ɔte saa ne obiara di no pɛpɛɛpɛ, ɔnnɔ obi ntan bi, ɔnyɛ nyiyim. Sɛ obi nyɛ animhwɛ a, ne komam nsusuwii ne ne nneyɛe nyinaa bɛkyerɛ. Nea enti a ɛte saa ne sɛ, sɛ yɛne obiara bedi no pɛpɛɛpɛ a, efi ase yɛn komam. Sɛ obi “nhwɛ nnipa anim” a, ɛkyerɛ sɛ ɔnyɛ biribi mma obi na ontwa ɔfoforo nnyaw. (Aso. 10:34) Obi a ɔte saa nhwɛ obi ho ne ne dibea na ɔne no adi, na mmom sɛnea onipa no te ankasa.\n12 Sɛ yɛreka obi a wada no adi paa sɛ ɔnyɛ animhwɛ a, ɛyɛ Yehowa. N’Asɛm ka sɛ ‘ɔnhwɛ nnipa anim’ anaa “ɔnyɛ animhwɛ.” (Monkenkan Asomafo Nnwuma 10:34, 35; Deuteronomium 10:17.) Asɛm bi a esii Mose bere so ma yehu eyi yiye.\nSelofehad mmabea no ani gyei sɛ Onyankopɔn anyɛ animhwɛ (Hwɛ nkyekyɛm 13, 14)\n13, 14. (a) Asɛm bɛn na Selofehad mmabea baanum no hyiae? (b) Dɛn na Yehowa yɛe a ɛkyerɛ sɛ ɔnyɛ animhwɛ?\n13 Aka kakra ma Israelfo adu Bɔhyɛ Asase no so no, mmabaa baanum bi hyiaa asɛm bi a na ɛhaw wɔn paa. Ná mmabaa yi yɛ anuafoɔ a wɔnwaree. Asɛm bɛn na wohyiae? Na wonim sɛ wɔn abusua nsa bɛka asase a wobetwa ama wɔn papa no. (Num. 26:52-55) Na wɔn papa Selofehad fi Manase abusua mu, nanso saa bere no na wawu. Yɛhwɛ wɔn amammerɛ mu a, Selofehad mmabarima na anka asase no bɛkɔ akodi wɔn nsam, nanso na ne mma nyinaa yɛ mmea, ɔbarima biara nnim. (Num. 26:33) Ɛnde, wɔde asase no bɛma abusuafo foforo a wɔwɔ nkyɛn na wɔatwa ne mmabea yi agyaw anaa?\n14 Mmea baanum yi de asɛm no kɔtoo Mose anim. Wobisaa no sɛ: “Adɛn na ɔbabarima a yɛn papa nni nti wonyi ne din mfi n’abusua mu?” Wɔkae sɛ: “Yɛsrɛ mo, momma yɛn agyapade wɔ yɛn papa nuanom mu.” So Mose bɔɔ wɔn asɛm no gui kae sɛ, ‘Nea mmara no aka ara na aka’? Dabi, na mmom ɔde “wɔn asɛm no too Yehowa anim.” (Num. 27:2-5) Dɛn na Yehowa yɛe wɔ ho? Ɔka kyerɛɛ Mose sɛ: “Asɛm a Selofehad mmabea no reka no yɛ ne kwan so. Enti ma wɔn agyapade wɔ wɔn papa nuanom mu. Ma wɔn papa agyapade mmedi wɔn nsam.” Yehowa amma anso hɔ ara; mmom ɔhyɛɛ mmara foforo wɔ asɛm no ho. Ɔka kyerɛɛ Mose sɛ: “Sɛ ɔbarima bi wu na onni ɔbabarima a, momfa n’agyapade mma ne babea.” (Num. 27:6-8; Yos. 17:1-6) Efi saa bere no, mmara yi boaa Israelfo mmea a asɛm a ɛte saa too wɔn no.\n15. (a) Ɔkwan bɛn so na Yehowa ne ne nkurɔfo di, titiriw wɔn a wɔn asɛm yɛ mmɔbɔ? (b) Nsɛm foforo bɛn na ɛwɔ Bible mu a ɛkyerɛ sɛ Yehowa nyɛ animhwɛ?\n15 Asɛm yi kyerɛ sɛ Yehowa nyɛ animhwɛ. Ná mmea baanum no nni kamafo, nanso bere a Yehowa tee wɔn asɛm no odii wɔn ni sɛnea odii Israelfo nyinaa ni no. (Dw. 68:5) Eyi yɛ Bible mu nhwɛso biako pɛ a ɛkyerɛ sɛ Yehowa ne n’asomfo nyinaa di no pɛpɛɛpɛ; ɔnyɛ animhwɛ.—1 Sam. 16:1-13; Aso. 10:30-35, 44-48.\nYEBETUMI ASUASUA YEHOWA\n16. Dɛn na ɛbɛboa yɛn na yɛne obiara adi no pɛpɛɛpɛ?\n16 Yɛbɛyɛ dɛn asuasua Yehowa na yɛanyɛ animhwɛ? Kae sɛ, sɛ obi nyɛ animhwɛ a, ne komam nsusuwii ne ne nneyɛe nyinaa bɛkyerɛ. Sɛ obi nyɛ animhwɛ a, ɛnde ɔne obiara bedi no pɛpɛɛpɛ. Yɛn mu biara nni hɔ a ɔbɛka sɛ ɔyɛ animhwɛ. Nanso ɛnyɛ mmerɛw sɛ yɛn ankasa behu sɛnea yɛte. Ɛnde, dɛn na ɛbɛboa yɛn ma yɛahu paa sɛ yɛnyɛ animhwɛ? Bere bi a Yesu pɛ sɛ ohu nea nkurɔfo ka fa ne ho no, obisaa ne nnamfo paa sɛ: “Nkurɔfo se onipa Ba no ne hena?” (Mat. 16:13, 14) Wubetumi asua nea Yesu yɛe no. Wubetumi abisa w’adamfo a wugye no di sɛ woyɛ animhwɛ anaa. Ebia ɔbɛka akyerɛ wo sɛ wohwɛ kasa a obi ka, ne dibea, anaa sika a ɔwɔ na wo ne no di. Sɛ w’adamfo no ka saa kyerɛ wo a, dɛn na ɛsɛ sɛ woyɛ? Bɔ Yehowa mpae denneennen na srɛ no sɛ ɔmmoa wo na sesa na wone obiara nni no pɛpɛɛpɛ sɛnea Yehowa ankasa yɛ no.—Mat. 7:7; Kol. 3:10, 11.\n17. Dɛn na yɛbɛyɛ de akyerɛ sɛ yɛnyɛ animhwɛ?\n17 Sɛ yedi asafo no mufo nyinaa ni na yeyi yɛn yam boa wɔn a, ɛkyerɛ sɛ yɛnyɛ animhwɛ, na ɛno nso bɛkyerɛ sɛ yɛresuasua Yehowa. Yɛmfa no sɛ yɛreto nsa afrɛ anuanom aba yɛn fie. Ɛbɛyɛ papa sɛ yɛbɛfrɛ anuanom ahorow ahorow nyinaa; ɛnsɛ sɛ yɛn werɛ fi wɔn a ɛsono wɔn kasa, ahiafo, nnyanka, ne akunafo. (Monkenkan Galatifo 2:10; Yakobo 1:27.) Bio nso sɛ yɛreyɛ Ahenni ho asɛmpaka adwuma no a, yɛka asɛm no kyerɛ obiara biara. Ahɔho a wɔabɛtena yɛn man mu ka ho. Wo de hwɛ, yɛwɔ Bible ho nhoma wɔ kasa bɛyɛ 600 mu! Eyi yɛ anigyesɛm, na ɛkyerɛ sɛ Yehowa ahyehyɛde no nyɛ animhwɛ.\n18. Yehowa anim kɔ nyɛ den na ɔnyɛ animhwɛ. Dɛn na w’ankasa wobɛyɛ de akyerɛ sɛ w’ani gye su a ɛte saa ho?\n18 Yɛabehu sɛ Yehowa anim kɔ nyɛ den na ɔnyɛ animhwɛ. Sɛ yegye bere susuw eyi ho a, ɛma yɛn ani gye Yehowa ho paa. Ɛsɛ sɛ anigye a ɛte saa ka yɛn ma yesuasua Yehowa su ahorow no na yɛda no adi kyerɛ yɛn nuanom ne wɔn a yɛka asɛm no kyerɛ wɔn nyinaa.\n“Yehowa bɛn wɔn a wɔfrɛ no nyinaa.”—Dw. 145:18 (Hwɛ nkyekyɛm 9)\n‘Yehowa mo Nyankopɔn nyɛ animhwɛ.’—Deut. 10:17 (Hwɛ nkyekyɛm 17)\nƆWƐN-ABAN—NEA ADESUA NSƐM WOM June 2013


Otumfuo nyame se : "okra biara beka owuo ahwe ". Nipa dodo sen na ekaekae owuo, na wote wonkra ho? Saa nwoma yi botae ne se gyidini bekae owuo na wate ne kra ho. Eno bema watumi abo nyankopon din wo ne homee a, etwato no. Saa nwoma yi beye mfaso ama mmabunu ne mpanin, asukuufo ne fiefo nyinaa.Osman Nûri TopbaşISBN: 978-9944-83-328-8..\nNkwadaa Afotusem 40 Had?th\nSaa nwoma yi na anabi (s.a.w) asem (hadis) so kyerekyere subanpa ne suban bonee. Ahadis aduanan na ewo saa nwoma yi mu.twerefo no nam abakosem so de ahadis yi da suban ahoroo adi.abakosem no ma nwoma no akenkan ye anika paa.suban no bi ye: abotre, nokoredie,ne papaye.nwoma no ye mfasoo de ma akenkanfo nyinaa, nkanka asukuufo ne nsempakafo.saa ..\nNea edikan no, nwoma yi kasa fa onyame baakoyɛ ho. Ɛkyerɛ onyame gyinabrɛ ne esom a ɛfata no. Nea ɛtɔso mmienu no fa Muslimifoɔ gyidie ho. Nea edihɔ no kyerɛkyerɛ esom ne emu adesua. Nea enti a ɛwɔsɛ yɛ yɛ salaat, akɔmkyene ne nea ekeka ho. Weinom nyina akyi no, nwoma yi da akyiwadeɛ ahodoɔ a ɛwɔ Islamsom mu. Ne korakora no, ɔtwerɛfoɔ no de ɔ..


Nnwom 55 NA-TWI - Adamfo a n’adamfo ayi no ama mpaebɔ - Bible Gateway\nNnwom 54Nnwom 56\nNnwom 55 Nkwa Asem (NA-TWI)\n55 O Onyankopɔn, tie me mpaebɔ. Nnan wo ho nkyerɛ me nkotosrɛ! 2 Tie me na bua me! Me dadwene ama mabrɛ. 3 M’atamfo ahunahuna abɔ me hu na amumɔyɛfo nyadi abubu me. Wɔma ɔhaw ba me so; wɔn bo afuw me, na wɔtan me. 4 Mabɔ hu na owu ahunahuna abubu me. 5 Ehu ne ahopopo akyekyere me. Ahohuru afa me. 6 Sɛ mewɔ ntaban sɛ aburuburu a, anka metu akɔpɛ homebea akyirikyiri. 7 Anka metu akɔ akyirikyiri akɔkyekyere fi wɔ sare so. 8 Anka, ntɛm so, mɛpɛ hintabea afi mframa a ano yɛ den ne ahum ano.


Yesu Ne Odwanhwɛfoɔ Pa No | Yesu Asetena\nYESU KAA ODWANHWƐFOƆ PA NE NNWAMMUO HO ASƐM\nBere a Yesu rekyerɛkyerɛ wɔ Yudea no, ɔde nnwan ne nnwammuo yɛɛ mfatoho, na na ɛnyɛ ade foforo mma n’atiefo no. Ɛbɛyɛ sɛ ɛmaa Yudafo no kaee Dawid asɛm bi. Ɛka sɛ: “Yehowa ne me Hwɛfoɔ. Hwee renhia me. Ɔma meda wura frɔmfrɔm adidibea.” (Dwom 23:1, 2) Dawid san kaa wɔ dwom foforo mu sɛ: “Momma yɛnkoto yɛn Bɔfo Yehowa anim. Na ɔno ne yɛn Nyankopɔn, na yɛyɛ n’adidibea nkurɔfoɔ ne ne nsam nnwan.” (Dwom 95:6, 7) Enti ɛfiri bere a Onyankopɔn ne Israelfo yɛɛ Mmara apam no nyinaa, na wɔtaa de wɔn toto nnwan ho.\nSaa bere no, yɛbɛtumi aka sɛ na Israelfo no te sɛ “nnwan” a wɔwɔ “nnwammuo” mu, efisɛ wɔwoo wɔn no, na wɔhyɛ Mose Mmara apam no ase. Ná Mmara no ayɛ sɛ ɔfasu; ɛbɔɔ wɔn ho ban ma enti aman a aka no atantanne no, wɔanyɛ bi. Nanso Israelfo no bi yɛɛ Onyankopɔn nnwan no basabasa. Yesu kaa sɛ: “Nokorɛ, nokorɛ, mese mo sɛ, obiara a ɔmfa ɛpono ano nkɔ nnwammuo no mu na ɔforo fa baabi foforɔ no, ɔyɛ korɔmfoɔ ne dwotwafoɔ. Na mmom deɛ ɔfa pono ano ba mu no ne nnwan no hwɛfoɔ.”—Yohane 10:1, 2.\nSaa bere no, na nnipa bi yɛ wɔn ho sɛ wɔne Mesia anaa Kristo no, na ɛbɛyɛ sɛ nkurɔfo no adwene kɔɔ wɔn so. Saa nnipa yi, na wɔte sɛ akorɔmfo ne adwotwafoɔ, enti ɛnsɛ sɛ anka nkurɔfo no di wɔn akyi. Mmom, na ɛsɛ sɛ wɔdi “nnwan no hwɛfoɔ” akyi. Yesu kaa saa odwanhwɛfoɔ no ho asɛm sɛ:\n“Ɛpono ano hwɛfoɔ no bue no, na nnwan no tie ne nne, na ɔbɔ ɔno ara ne nnwan din frɛ wɔn de wɔn firi adi. Sɛ ɔde ne deɛ nyinaa firi adi a, ɔdi wɔn anim na nnwan no di n’akyi, ɛfiri sɛ wɔnim ne nne. Ɔhɔhoɔ deɛ, wɔrenni n’akyi ɛkwan biara so, mmom wɔbɛdwane afiri ne nkyɛn, ɛfiri sɛ wɔnnim ahɔhoɔ nne.”—Yohane 10:3-5.\nBere a nkurɔfo no hyɛ Mmara no ase no, na wɔte sɛ nnwan a wɔwɔ buo mu. Yohane Suboni bae no, ɔbɛyɛɛ adwuma sɛ ɛpono ano hwɛfo kyerɛɛ nkurɔfo no kwan kɔɔ Yesu nkyɛn sɛ wɔnni n’akyi. Nnwan a Yesu kɔtoo wɔn wɔ Galilea ne wɔn a wɔwɔ Yudea ha no bi tee ne nne dii n’akyi. Ná ɔde wɔn rekɔ he? Sɛ wɔdi n’akyi a, dɛn na wɔbɛnya? Ɛbɛyɛ sɛ nsɛmmisa yi baa Yesu atiefo no adwenem, efisɛ “wɔanhunu deɛ na asɛm a ɔreka akyerɛ wɔn no kyerɛ.”—Yohane 10:6.\nYesu kyerɛɛ mu sɛ: “Nokorɛ, nokorɛ, mese mo sɛ, mene nnwan no pono no. Wɔn a wɔde me din aba nyinaa yɛ akorɔmfoɔ ne adwotwafoɔ; nanso nnwan no antie wɔn. Mene pono no; obiara a ɔfa me so kɔ mu no, wɔbɛgye no nkwa, na ɔbɛkɔ mu aba na wanya adidibea.”—Yohane 10:7-9.\nƐda adi pefee sɛ biribi foforo koraa na na Yesu de reba. Ná nnipa a wɔretie no no nim sɛ ɛnyɛ ɔno ne ɛpono a ɛkɔ Mmara apam no mu efisɛ na ɛwɔ hɔ dadaada ansa na ɔreba. Ɛno ma yɛhu sɛ nnwan a ‘ɔyii wɔn firii adi’ no, ɔde wɔn kɔɔ nnwammuo foforo mu. Dɛn na wɔnyae?\nYesu toaa so kyerɛɛ n’adwuma no mu sɛ: “Me deɛ, maba sɛdeɛ wɔbɛnya nkwa na wɔanya no mmorosoɔ. Mene odwanhwɛfoɔ pa no; odwanhwɛfoɔ pa de ne kra to hɔ ma nnwan no.” (Yohane 10:10, 11) Bere bi a atwam no, na Yesu aka awerɛkyekyesɛm yi akyerɛ n’asuafo no sɛ: “Monnsuro, nnwankuo ketewa, ɛfiri sɛ mo Agya no apene so sɛ ɔde ahennie no bɛma mo.” (Luka 12:32) Enti “nnwankuo ketewa” no yɛ nnipa a Yesu bɛdi wɔn anim akɔ nnwammuo foforo mu “sɛdeɛ wɔbɛnya nkwa na wɔanya no mmorosoɔ.” Nhyira bɛn na ɛkyɛn wei!\nNanso Yesu amfa asɛm no anso hɔ ara. Ɔtoaa so sɛ: “Mewɔ nnwan foforɔ a wɔmfiri ban yi mu; wɔn nso ɛsɛ sɛ mede wɔn ba, na wɔbɛtie me nne, na wɔabɛyɛ kuo baako anya ɔhwɛfoɔ baako.” (Yohane 10:16) Saa “nnwan foforɔ” no, na “wɔmfiri ban yi mu.” Ɛnde na wɔfiri ban foforo mu, enti wɔnka “nnwankuo ketewa” a wɔbɛnya Ahenni no ho. Wɔyɛ nnwankuo mmienu a ɛsono ebiara buo, na wɔn anidaso nso nyɛ pɛ. Nanso akuw mmienu no nyinaa bɛnya Yesu adwuma no so mfaso. Ɛno nti, Yesu kaa sɛ: “Yei nti na Agya no dɔ me, ɛfiri sɛ mede me kra to hɔ.”—Yohane 10:17.\nNnipa a wɔretie Yesu no pii kaa sɛ: “Ɔwɔ adaemone na wabɔ dam.” Nanso ebinom tiee no faa mu aba, na wɔgyee no toom sɛ Odwanhwɛfoɔ Pa dii n’akyi. Wɔkaa sɛ: “Yei nyɛ nsɛm a ɛfiri obi a ɔwɔ adaemone hɔ. Adaemone ntumi mmue anifirafoɔ ani, anaa ɔbɛtumi?” (Yohane 10:20, 21) Onifuraefo a wɔkaa ne ho asɛm no, ɛbɛyɛ sɛ ɔno na bere bi Yesu saa no yareɛ no.\nBere a Yesu kaa nnwan ne nnwammuo ho asɛm no, dɛn nti na yɛbɛtumi aka sɛ Yudafo no tee ase?\nYesu kaa sɛ hwan ne Odwanhwɛfoɔ Pa no? Ɛhe na ɔkaa sɛ ɔde nnwan no bɛkɔ?\nNnwammuo mmienu bɛn na Yesu de nnwan no kɔɔ mu


“Mifii Ase Faa Adwene, Efisɛ na Bra a Merebɔ no Yɛ Hu?” | Bible Tumi Sesa Nnipa\nKENKAN WƆ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Greek Guarani Haitian Creole Hiligaynon Hungarian Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Korean Kwangali Lingala Lithuanian Luo Malagasy Myanmar Ngabere Norwegian Nzema Papiamento (Curaçao) Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swedish Tagalog Telugu Thai Tigrinya Tsonga Tswana Turkish Twi Ukrainian Vietnamese Wayuunaiki Xhosa Yoruba Zulu\n“Mifii Ase Faa Adwene, Efisɛ na Bra a Merebɔ no Yɛ Hu?”\nAllan Hancock anom asɛm\nAFE A WƆWOO NO: 1941\nTEBEA A NA ƆWOM: NÁ ƆWE NSA NOM SIGARET\nMinyinii wɔ kurow ketewa bi mu. Yɛfrɛ no Warialda, na ɛwɔ New South Wales. Warialda yɛ baabi a wɔyɛn mmoa bi te sɛ nguan ne anantwi, na wodua nneɛma bi te sɛ awi, atoko ne atosode. Kurom hɔ tew na nsɛmmɔne nni hɔ bebree.\nNá yɛyɛ nkwadaa du; me na meyɛ panyin. Enti bere a midii mfe 13 no, mifii ase yɛɛ adwuma de boa ma yɛhwɛɛ abusua no. Mankɔ sukuu annu akyiri, enti afumdwuma na na meyɛ. Bere a midii mfe 15 no, na mehwɛ mpɔnkɔ sɛnea ɛbɛyɛ a wɔrempempem nkurɔfo.\nAfuw mu hɔ adwuma a mekɔyɛe no yɛɛ anigye san yɛɛ awerɛhow. Ná m’ani gye adwuma a mereyɛ no ho, na na mepɛ sɛnea ɛhɔ te no. Edu anadwo a, na meto gya hwɛ bosome ne nsoromma, na sɛnea na nnua bi hua nenam mframa mu no yɛ anika. Mekae sɛ na ɛwɔ me tirim daa sɛ ɛbɛyɛ sɛ Obi na ɔbɔɔ saa nneɛma fɛfɛ no nyinaa. Nanso na subammɔne bi nso rekɔ so wɔ afum hɔ. Ná metaa te sɛ nkurɔfo ka kasafĩ, na na sigaret nso abu so wɔ hɔ. Ankyɛ koraa na misuaa sigaretnom, na mibue m’ano a, kasafĩ nko ara.\nMidii mfe 18 no, mitu kɔtenaa Sydney. Mekɔɔ hɔ no, meyɛe sɛ mɛkɔ sraadi, nanso esiane sɛ mankɔ sukuu annu akyi nti, mannya mu kwan. Minyaa adwuma wɔ Sydney, enti metenaa hɔ afe. Saa bere no na mihuu Yehowa Adansefo. Wɔfrɛɛ me sɛ menkɔ nhyiam a wɔyɛ no bi, na mepenee so kɔe. Ankyɛ koraa na mihui sɛ wɔn nkyerɛkyerɛ yɛ nokware.\nƐno akyi no, meyɛɛ sɛ mɛsan akɔ afum hɔ. Mikopuee kurow bi a yɛfrɛ no Goondiwindi, Queensland. Ɛhɔ no, minyaa adwuma, na mewaree, nanso awerɛhosɛm ne sɛ, mifii ase wee nsa.\nMe ne me yere woo mma baanu. Yɛwoo yɛn mma wiei no, mifii ase faa adwene, efisɛ na bra a merebɔ no yɛ hu. Mekaee asɛm a mekɔtee wɔ Adansefo no nhyiam ase wɔ Sydney no. Enti meyɛɛ adwene sɛ mɛyɛ ho biribi.\nMihuu Ɔwɛn-Aban dedaw bi. Emu na minyaa Yehowa Adansefo adwumayɛbea a ɛwɔ Australia no address. Mekyerɛw krataa kɔmaa wɔn sɛ wɔmma obi mmɛboa me. Ɔdansefo bi bɛboaa me; na n’anim tew, na na ɔpɛ nnipa. Ɔne me suaa Bible.\nMeresua Bible no, mibehui sɛ ɛsɛ sɛ mesesa m’abrabɔ. Bible mu asɛm biako a ɛboaa me paa ne 2 Korintofo 7:1. Ɛhɔ hyɛ yɛn nkuran sɛ “yɛnhohoro yɛn ho mfi ɔhonam . . . mu fĩ nyinaa ho.”\nMisii gyinae sɛ megyae nsawe ne sigaretnom no. Esiane sɛ na matena subammɔne yi mu akyɛ nti, na nsakrae no nna fam koraa. Nanso na masi me bo sɛ mɛyɛ nea Onyankopɔn pɛ. Asɛm a ɛwɔ Romafo 12:2 a mede yɛɛ adwuma no boaa me paa. Ɛhɔ se: “Mommfa wiase nhyehyɛe yi su, na mmom munnya adwensakra mfa nyɛ mo ho foforo.” Mihui sɛ, sɛ metumi asesa m’abrabɔ a, gye sɛ minya Onyankopɔn adwene, na mihui sɛ ɔbra a merebɔ no nyɛ papa. Onyankopɔn boaa me, enti mitumi gyaee nsawe ne sigaretnom no.\n“Mihui sɛ, sɛ metumi asesa m’abrabɔ a, gye sɛ minya Onyankopɔn adwene, na mihui sɛ ɔbra a merebɔ no nyɛ papa”\nAde a na ɛyɛ den paa sɛ megyae ne kasafĩ. Bible afotu a ɛwɔ Efesofo 4:29 a ɛka sɛ: “Mommma asɛm a aporɔw mmpue mmfi mo anom” no, na minim. Nanso nsakrae no anyɛ da koro asɛm. Midwennwen Yesaia 40:26 ho, na ɛboaa me paa. Saa nkyekyɛm no ka ɔsoro nsoromma ho asɛm sɛ: “Momma mo ani so nhwɛ soro. Hena na ɔbɔɔ eyinom nyinaa? Ɔno na obu wɔn asafodɔm ano yi wɔn adi, na ɔbobɔ wɔn nyinaa din frɛfrɛ wɔn. Na n’ahoɔden dodow ne ne tumi mmoroso nti, wɔn mu biako mpo nyera.” Ɛbaa me tirim sɛ, sɛ Onyankopɔn wɔ tumi, na watumi de saa tumi no abɔ amansan fɛfɛɛfɛ yi nyinaa a, ɛnde obetumi ama me ahoɔden a mede bɛsesa m’abrabɔ na matumi asom no. Mebɔɔ asɛm no ho mpae, na meyeree me ho, enti nkakrankakra kasafĩ no tumi fii me kasa mu.\nNa mehwɛ mpɔnkɔ, na baabi a meyɛ adwuma no, na minnya nnipa pii ne wɔn nkasa. Nanso ntetee a minya fii Yehowa Adansefo nhyiam ase nti, masua sɛnea me ne nkurɔfo bɛkasa. Mfaso biako a manya ne sɛ, ntetee no aboa me ama mitumi ka Onyankopɔn Ahenni ho asɛmpa no kyerɛ afoforo.—Mateo 6:9, 10; 24:14.\nMfe kakra a atwam ni no, manya kwan resom sɛ asafo mu panyin. Mihu sɛ ɛyɛ akwannya kɛse sɛ mayere me ho resom me nuanom Kristofo. Nhyira kɛse a manya paa ne sɛ, me ne me yere a medɔ no ne me mma baanu no nyinaa resom Yehowa.\nMeda Yehowa ase sɛ me a mankɔ sukuu annu baabiara yi, wafa me rekyerɛkyerɛ me. (Yesaia 54:13) Migye di sɛ asɛm a ɛwɔ Mmebusɛm 10:22 no yɛ nokware paa. Ɛhɔ kenkan sɛ: “Yehowa nhyira—ɛno na ɛma onipa yɛ ɔdefo.” Me ne me yere ne me mma rehwɛ kwan sɛ yebesua Yehowa ho ade pii, na yɛasom no akosi daa.


Jeremiah 1 YCB – Yeremia 1 ASCB | Biblica\nJeremiah 1 YCB – Yeremia 1 ASCB\n1Nsɛm a ɛfiri Yeremia nkyɛn nie. Yeremia yɛ Hilkia babarima a na ɔyɛ Anatot asɔfoɔ no mu baako wɔ Benyamin asase so. 2Awurade asɛm baa ne nkyɛn wɔ Yosia a ɔyɛ Yuda ɔhene Amon babarima adedie afe a ɛtɔ so dumiɛnsa mu. 3Ɛtoaa so wɔ Yuda ɔhene Yosia babarima Yehoiakim ɛberɛ so kɔsii Yuda ɔhene Yosia babarima Sedekia ɛberɛ so a nnipa a wɔte Yerusalem kɔɔ nkoasom mu wɔ adedie afe a ɛtɔ so dubaako no bosome a ɛtɔ so enum.\n4Awurade asɛm baa me nkyɛn sɛ,\n5“Ansa na merebɔ wo wɔ awotwaa mu no, na menim wo;\nansa na wɔrebɛwo wo no, meyii wo sii nkyɛn;\nmeyɛɛ wo sɛ odiyifoɔ maa aman no.”\n6Mekaa sɛ, “Aa, Otumfoɔ Awurade mennim kasa; meyɛ abɔfra.”\n7Awurade ka kyerɛɛ me sɛ, “Nka sɛ ‘meyɛ abɔfra.’ Ɛsɛ sɛ wokɔ obiara a mɛsoma wo ne nkyɛn na woka asɛm biara a mɛhyɛ wo sɛ ka no. 8Nsuro wɔn, ɛfiri sɛ meka wo ho, na magye wo,” deɛ Awurade seɛ nie.\n9Na Awurade tenee ne nsa de kaa mʼano na ɔka kyerɛɛ me sɛ, “Seesei mede me nsɛm ahyɛ wʼanomu. 10Hwɛ, ɛnnɛ mede wo asi aman ne ahennie so sɛ, tutu na dwiri gu, sɛe na tu gu, kyekyere na dua.”\n11Na Awurade asɛm baa me nkyɛn sɛ, “Ɛdeɛn na wohunu yi, Yeremia?”\nNa mebuaa sɛ, “Mehunu sorɔno dubaa.”\n12Na Awurade ka kyerɛɛ me sɛ, “Wahunu no yie, na merehwɛ anim sɛ mʼasɛm bɛba mu.”\n13Awurade asɛm baa me nkyɛn bio sɛ, “Ɛdeɛn na wohunu yi?”\nMebuaa sɛ, “Mehunu ɛsɛn a ɛrehuru sɛ ano rekyea akyerɛ yɛn firi atifi fam.”\n14Awurade ka kyerɛɛ me sɛ, “Wɔbɛfiri atifi fam de amanehunu aba wɔn a wɔte asase no so nyinaa so. 15Merebɛfrɛ atifi ahennie mu nnipa nyinaa,” deɛ Awurade seɛ nie.\n“Wɔn ahemfo de wɔn ahennwa bɛba\nabɛsisi Yerusalem kuropɔn apono ano;\nwɔbɛto ahyɛ nʼafasuo a atwa ahyia\nne Yuda nkuro nyinaa so.\n16Mɛbu me nkurɔfoɔ atɛn\nwɔ wɔn amumuyɛ sɛ wɔagya me,\nsɛ wɔhye nnuhwam ma anyame foforɔ\nna wɔkoto sɔre deɛ wɔde wɔn nsa ayɛ.\n17“Siesie wo ho! Sɔre na ka deɛ mɛka akyerɛ wo biara kyerɛ wɔn. Mma wɔmmmɔ wo hu, anyɛ saa a mɛma woabɔ hu wɔ wɔn anim. 18Ɛnnɛ, mayɛ wo kuropɔn a ɛwɔ banbɔ, dadeɛ dum ne kɔbere ɔfasuo sɛ wobɛsɔre atia asase no nyinaa, Yuda ahemfo, nʼadwumayɛfoɔ, asɔfoɔ ne nnipa a wɔwɔ asase no so. 19Wɔbɛko atia wo nanso wɔrentumi nni wo so nkonim, ɛfiri sɛ meka wo ho, na mɛgye wo,” sɛdeɛ Awurade seɛ nie.\nASCB : Yeremia 1


Yona 4 ASCB - Yona 4 AKCB\nYona Abufuw Wɔ Awurade Ahummɔbɔ Ho\n1Nanso na eyi yɛ mfomso kɛse ma Yona, na ne bo fuwii. 2Ɔbɔɔ Awurade mpae se, “Awurade, bere a na mewɔ fie no, ɛnyɛ sɛɛ na mekae? Eyi nti na meperee sɛ miguan akɔ Tarsis no, efisɛ na minim sɛ, woyɛ ɔdomfo ne mmɔborɔhunu Nyankopɔn a wo bo kyɛ fuw, na wo dɔ boro so. Woyɛ Onyankopɔn a ɔtwentwɛn nʼanan ase wɔ bɔne amanehunu ho. 3Afei, Awurade! Gye me nkwa fi me nsɛm. Eye ma me sɛ mewu sen sɛ mɛtena ase.”\n4Na Awurade buae se, “Eye sɛ wo bo fuw wɔ saa asɛm yi ho ana?”\n5Na Yona kɔɔ kuropɔn no apuei fam baabi kɔtenaa hɔ. Ɔbɔɔ pata tenaa ne nwini no mu, twɛn nea ɛbɛba kuropɔn no so. 6Na Awurade Nyankopɔn maa dua bi a ɛwɔ nhaban pii nyin ntɛmntɛm wɔ nʼatifi na ɛmaa Yona nyaa ahotɔ, na nʼani gyee dua no ho. 7Nanso ahemadakye no, Onyankopɔn maa ɔsa bɛwee dua no maa nhaban no poe. 8Owia puei no, Onyankopɔn maa apuei mframa bi a mu yɛ hyew bɔe, na owia hyee Yona apampam ma ɔtɔɔ beraw. Ɔpɛɛ sɛ owu, na ɔkae se, “Eye ma me sɛ miwu sen sɛ metena ase.”\n9Onyankopɔn bisaa Yona se, “Eye sɛ wofa abufuw wɔ dua no ho ana?”\nYona buae se, “Yiw, me bo afuw, na sɛ miwu a anka mepɛ.”\n10Na Awurade kae se, “Dua yi ho asɛm ahaw wo, nanso woanni ho dwuma biara, na ɛnyɛ wo na woma enyinii. Efifii ntɛmntɛm na ewuu ntɛmntɛm. 11Nanso nnipa mpem ɔha ne aduonu wɔ Ninewe a wonnim wɔn benkum ne wɔn nifa. Na mmoa bebree nso wɔ hɔ. Ɛnsɛ sɛ mema Ninewe kuropɔn yi ho asɛm haw me ana?”\nAKCB : Yona 4


1 Kings 21 KJV – 1 Ahemfo 21 AKCB | Biblica\n1 Kings 21 KJV – 1 Ahemfo 21 AKCB\n1 Ahemfo 21:1-29\n1Na ɔbarima bi a wɔfrɛ no Nabot a ofi Yesreel wɔ bobeturo bi a ɛbɛn Samariahene Ahab ahemfi. 2Ahab ka kyerɛɛ Nabot se, “Fa wo bobeturo no ma me, na memfa asase no nyɛ atosodeturo, efisɛ ɛbɛn mʼahemfi pɛɛ. Sɛ wopene so de ma me a, mɛma wo bobeturo papa, na sɛ nso wopɛ a, bo biara a asase no di no, metua.”\n3Nanso Nabot buae se, “Awurade mma ɛmpare me sɛ mede mʼagyanom agyapade bɛma wo.”\n4Enti Ahab san kɔɔ ahemfi hɔ a ne bo afuw ne ho pɔtɔɔ. Ɔkɔdae a wannidi, de nʼanim kyerɛɛ ɔfasu.\n5Ne yere Isebel bebisaa no se, “Adɛn nti na woayɛ bosaa saa? Adɛn nti na wompɛ sɛ wudidi?”\n6Obuaa no se, “Meka kyerɛɛ Nabot, Yesreelni no se, ɔntɔn ne bobeturo no mma me anaasɛ, mɛma no bi ahyɛ anan, nanso wampene.”\n7Ne yere Isebel bisae se, “Wonyɛ Israelhene ana? Sɔre na didi! Mma eyi nhaw wo. Megye Nabot bobeturo no ama wo!”\n8Na Isebel kyerɛw nkrataa wɔ Ahab din mu, de ne nsɔwano sɔw ano, de kɔmaa mpanyimfo ne akunini a wɔne Nabot te kuropɔn no mu no. 9Krataa no mu nsɛm ne sɛ:\n“Yi da bi to hɔ a wɔde bɛyɛ akɔnkyen, na ma Nabot ntena anuonyambea wɔ nnipa no mu. 10Monhwehwɛ ahuhufo baanu na wɔmmɔ no kwaadu sɛ, wadome Onyankopɔn ne ɔhene. Na afei, momfa no mfi adi, nkosiw no abo nkum no.”\n11Enti mpanyimfo ne atitiriw a wɔte Nabot kurow no mu no yɛɛ nea Isebel kaa wɔ nkrataa no mu sɛ wɔnyɛ no. 12Wofii akɔnkyen no ase, de Nabot tenaa anuonyambea wɔ nnipa no mu. 13Na ahuhufo baanu no bɛbɔɔ Nabot kwaadu wɔ nnipa no anim sɛ, wadome Onyankopɔn ne ɔhene. Enti wɔde no kɔɔ kurotia, kosiw no abo kum no. 14Na wɔsoma kɔɔ Isebel nkyɛn, kɔka kyerɛɛ no se, “Wɔasiw Nabot abo, ama wawu.”\n15Bere a Isebel tee sɛ wɔasiw Nabot abo, akum no no ara pɛ, ɔka kyerɛɛ Ahab se, “Sɔre na kɔfa Nabot, Yesreelni no bobeturo no a ɔde kamee wo sɛ ɔrentɔn mma wo no. Ɔnte ase bio, na wawu.” 16Enti ɛhɔ ara, Ahab sian kɔfaa Nabot bobeturo no.\n17Na Awurade asɛm baa Tisbini Elia hɔ sɛ, 18“Kɔ na kohyia Israelhene Ahab a odi Samaria so no. Mprempren ara ɔwɔ Nabot bobeturo no mu a ɔrebɛfa. 19Ka kyerɛ no se, ‘Ɛnnɔɔso sɛ wukum Nabot? Ɛsɛ sɛ wobɔ no korɔn nso? Nea woayɛ yi nti beae a akraman taforoo Nabot mogya no, ɛhɔ ara na akraman bɛtaforo wo mogya, Yiw, wʼankasa wo mogya!’ ”\n20Ahab ka kyerɛɛ Elia se, “Woahu me, me tamfo.”\nObuae se, “Yiw maba bio efisɛ woatɔn wo ho ama ɔbɔnefo no wɔ Awurade ani so. 21‘Mede ɔhaw ne abɛbrɛsɛ bɛbrɛ wo. Mɛhyew wʼasefo nyinaa, na matwa ɔbarima a otwa to koraa wɔ Israel, sɛ ɔyɛ akoa anaa ɔdehye, afi Ahab ho. 22Mɛma wo fi ayɛ sɛ Nebat babarima Yeroboam ne Ahiya babarima Baasa afi, efisɛ woahyɛ me abufuw ama Israel ayɛ bɔne!’\n23“Na Isebel nso, Awurade ka se, Yesreel akraman bɛwe ne nam wɔ kuropɔn no afasu ho.\n24“Wɔn a na wɔwɔ Ahab afa a wowuwuu wɔ kurow no mu no nso, akraman bɛwe wɔn nam, na apete nso asosɔw wɔn a wowuwuu wɔ wuram no nam.”\n25(Obiara nni hɔ a ɔtɔn ne ho maa bɔne wɔ Awurade ani so, sɛnea Ahab yɛe no, efisɛ ne yere Isebel tuu no fo bɔne. 26Ɔyɛɛ bɔne ara, kosii sɛ ɔkɔɔ ahoni so, te sɛ Amorifo21.26 Din Amorifo no gyina hɔ ma Palestinafo a na wɔte hɔ dedaw ansa na Israelfo reba no (1 Mose 15.15; 2 Mose 23.23; 5 Mose 1.7). a Awurade pam wɔn wɔ Israelfo anim no).\n27Ahab tee saa asɛm yi no, osunsuan ne ntade mu, furaa atweaatam, kyenee kɔm. Ofuraa atweaatam no saa de awerɛhow a emu yɛ den kyinkyinii.\n28Na Awurade asɛm baa Tisbini Elia hɔ sɛ, 29“Woahu sɛnea Ahab brɛɛ ne ho ase wɔ mʼanim? Esiane sɛ ɔbrɛɛ ne ho ase nti, meremfa saa ɔhaw ne abɛbrɛsɛ yi a ɛwɔ hɔ ma no nnɛ yi mmrɛ no. Ɛbɛba ne mmabarima so; mɛsɛe nʼasefo nyinaa.”\nAKCB : 1 Ahemfo 21


Acts 4 KJV – Asomafo 4 AKCB | Biblica\nActs 4 KJV – Asomafo 4 AKCB\nPetro Ne Yohane Gyina Asennii\n1Bere a Petro ne Yohane gu so rekasa akyerɛ nkurɔfo no, asɔfo ne ɔpanyin a ɔhwɛ awɛmfo a wɔhwɛ asɔredan no so no ne Sadukifo baa wɔn nkyɛn. 2Wɔn bo fuw yiye, efisɛ na saa asomafo yi rekyerɛkyerɛ nnipa no sɛ Yesu asɔre afi owu mu a ɛkyerɛ sɛ awufo tumi nyan ba nkwa mu. 3Wɔkyeree asomafo no, nanso esiane sɛ na ade asa nti, wɔde wɔn guu afiase kosii adekyee. 4Nanso nnipa a wɔtee asɛm no mu dodow no ara bɛyɛ sɛ mpem anum gyee asɛm no dii.\n5Ade kyee no, Yudafo mpanyin, mpanyimfo ne Kyerɛwsɛm no akyerɛkyerɛfo hyiaa wɔ Yerusalem. 6Wohyiaa Ɔsɔfopanyin Anas ne Kaiafa ne Yohane ne Aleksandro ne afoforo a wofi Ɔsɔfopanyin no abusua mu. 7Wɔma wɔde asomafo baanu yi baa wɔn anim bisaa wɔn se, “Tumi bɛn anaa hena din na mode yɛɛ eyi?”\n8Petro a Honhom Kronkron ahyɛ no ma no buae se, “Ɔman mpanyimfo ne atitiriw. 9Sɛ nnɛ mugyina ha bisa yɛn ade pa a yɛyɛ maa obubuafo no maa ne ho tɔɔ no no a, 10ɛno de ɛsɛ sɛ mo ne Israelfo nyinaa hu sɛ saa onipa a ogyina ha yi, ɛnam Yesu Kristo a ofi Nasaret a mobɔɔ no asennua mu na Onyankopɔn nyan no fii awufo mu no tumi mu na ne ho ayɛ no den.” 11Yesu ne onipa a Kyerɛwsɛm ka fa ne ho se,\n12Ɔno nko ara mu na nkwagye wɔ; efisɛ din biara nni wiase ha a nnipa nam so benya nkwagye.”\n13Ɛyɛɛ agyinatufo no ahodwiriw sɛ Petro ne Yohane a wonsuaa nhoma da na wɔyɛ nnipa teta no tumi kasaa akokoduru so saa. Wohuu sɛ saa asomafo yi ne Yesu nantewee. 14Nnipa no antumi anka asɛm biara bio, efisɛ wohuu sɛ ɔbarima a na ne ho atɔ no no ne Petro ne Yohane gyina hɔ. 15Wɔma wofii asennii hɔ ma wodwinnwen asɛm no ho. 16Wobisabisaa wɔn ho wɔn ho se, “Dɛn na yɛnyɛ saa nnipa yi? Obiara a ɔwɔ Yerusalem ha ate sɛ saa nnipa yi ayɛ anwonwade a yɛrentumi ntwa ho nkontompo. 17Sɛnea ɛbɛyɛ a saa nnipa yi remma saa asɛm yi ntrɛw nkɔ afoforo nkyɛn no, momma yɛmfrɛ wɔn, mmɔ wɔn kɔkɔ, sɛnea ɛbɛyɛ a wɔremmɔ Yesu din nkyerɛ obiara bio.”\n18Wɔfrɛɛ asomafo baanu yi bae, hyɛɛ wɔn sɛ wonni ho kwan biara sɛ wɔbɔ Yesu Kristo din anaa wɔkyerɛkyerɛ wɔ ne din mu. 19Petro ne Yohane buaa wɔn se, “Sɛ yebetie Onyankopɔn anaa yebetie mo no, emu nea ɛwɔ he na eye? Mo ara mummua mfa. 20Nea yɛahu ne nea yɛate de, yɛrentumi nnyae ho asɛnka.”\n21Agyinatufo no bɔɔ wɔn kɔkɔ bio gyaa wɔn, efisɛ wɔannya biribiara annyina so antwe wɔn aso; afei nso na nnipa no nyinaa rekamfo Onyankopɔn wɔ asɛm a asi no ho. 22Na ɔbarima a wɔnam anwonwakwan so saa no yare no adi boro mfe aduanan.\nAgydifo No Mpaebɔ\n23Wogyaa Petro ne Yohane pɛ na wɔkɔɔ agyidifo a wɔaka no nkyɛn kɔkaa nea asɔfo mpanyin ne mpanyimfo no kae no kyerɛɛ wɔn. 24Bere a wɔtee saa asɛm no, wɔn nyinaa bɔɔ mu bɔɔ mpae se, “Owura, Ɔbɔade a wobɔɔ ɔsoro, asase ne po ne biribiara a ɛwɔ mu, 25wonam Honhom Kronkron so nam yɛn nena Dawid a ɔyɛ wʼakoa no so ma ɔkae se,\n“Adɛn nti na amanaman no hyehyɛ bɔne ho,\nna atumfo bɔ mu tu agyina\n27Ampa ara Herode ne Pontio Pilato ne amanamanmufo ne Israelfo hyiaa wɔ kurow kɛse yi mu sɔre tiaa Yesu a ɔyɛ Ɔsomfo Kronkron a woatew ne ho no. 28Wohyia yɛɛ biribiara a wonam wo tumi ne wo pɛ so ahyɛ ato hɔ sɛ ɛbɛba mu no. 29Afei Awurade, hwɛ ahunahuna a wɔrehunahuna yɛn yi na ma yɛn a yɛyɛ wʼasomfo yi mfa akokoduru nka wʼasɛm yi. 30Ma wo nsa so fa sa nyarewa, na fa wo somfo Kronkron Yesu Kristo din so yɛ nsɛnkyerɛnne ne anwonwade.”\n31Wɔbɔɔ mpae wiee no, faako a wohyiaa hɔ wosowee. Honhom Kronkron bɛhyɛɛ wɔn nyinaa ma ma na wofii ase de akokoduru kaa Onyankopɔn asɛm.\nAgyidifo No Asetena\n32Agyidifo no nyinaa tenaa ase sɛ nnipa koro. Wɔn mu bi anka se nʼankasa ahode bi yɛ ɔno nko ara de; biribiara a wɔwɔ no, wɔn nyinaa kyekyɛɛ mu pɛ fae. 33Asomafo no nam tumi a emu yɛ den so dii Awurade Yesu wusɔre no ho adanse na Onyankopɔn hyiraa wɔn nyinaa. 34Biribiara ho anhia obiara a ɔfra kuw no mu, efisɛ wɔn a na wɔwɔ nsase ne afi no tontɔnee, de sika a wonya fii mu no 35brɛɛ asomafo no ma wɔkyekyɛɛ sɛnea ɛho hia obiara.\n36Yosef a na ɔyɛ Lewini a ofi Kipro a na asomafo no frɛ no Barnaba, a ne nkyerɛase ne “Nkuranhyɛ Ba” no, 37tɔn nʼasase de sika a onyae no brɛɛ asomafo no.\nAKCB : Asomafo 4


Wɔanya Biribi a Ɛkyɛn Buronya\nKRISTOFO mpempem pii nni Buronya. Wɔte nka dɛn wɔ Buronya a wonni no ho? So wɔahwere biribi? Wɔn mma nso te nka sɛ wɔde biribi akame wɔn anaa? Yɛnhwɛ nea Yehowa Adansefo a wɔwɔ aman pii so aka wɔ asɛm no ho.\nWɔkae Yesu Kristo: “Memmɛyɛɛ Yehowa Dansefo no, na mentaa nkɔ asɔre. Sɛ mɛkɔ asɔre a, na ɛyɛ Buronya anaa Ester bere. Sɛ mekɔ asɔre saa bere no mpo a, na m’adwene nhyɛ da nkɔ Yesu Kristo so. Magyae Buronyadi nanso nnawɔtwe biara mekɔ Kristofo nhyiam mprenu, na afei nso mekyerɛ nkurɔfo nea Bible ka fa Yesu ho mpo!”—EVE, AUSTRALIA.\nAdekyɛ mu anigye: “Sɛ obi kyɛ me ade bere a m’ani nna so a, etumi yɛ me dɛ paa. Akyɛde a ɛte saa na mepɛ! Metaa kyerɛw krataa yɛ mfonini wɔ so kɔma afoforo, efisɛ ɛma wɔn ani gye, na ɛma me nso m’ani gye.”—REUBEN, NORTHERN IRELAND.\nWɔboa ahiafo: “Yɛn ani gye ho sɛ yɛbɛyɛ aduan ama ayarefo. Ɛtɔ da a yɛkɔkyɛ wɔn nhwiren anaa keeki anaasɛ yɛkɔma wɔn akyɛde ketewa bi de hyɛ wɔn nkuran. Yɛn ani gye ho saa efisɛ yetumi kɔ saafo no hɔ bere biara wɔ afe no mu.”—EMILY, AUSTRALIA.\nWɔne abusuafo hyia: “Sɛ yehyia yɛn abusuafo a, ahopere biara nnim, enti ɛma yɛn mma no hu wɔn wɔfanom, wɔn sewanom, wɔn nananom, ne wɔn nuanom afoforo. Esiane sɛ yɛnsrasra abusuafo no afahyɛ bere pɔtee bi nti, yɛnte nka sɛ ɛyɛ nhyɛ sɛ yɛbɛkɔ akɔsra wɔn, na wɔn nso hu sɛ yɛdɔ wɔn nti na yɛsrasra wɔn no.”—WENDY, CAYMAN ISLANDS.\nAsomdwoe: “Edu Buronya bere a, nkurɔfo twa wɔn ho saa ara, enti wɔntaa nnwen asomdwoe ho koraa. Mabehu daakye ho bɔhyɛ a ɛwɔ Bible mu no, enti minsuro. Mabehu sɛ me mma benya anigye daakye.”—SANDRA, SPAIN.\nBuronya Mu Ahosɛpɛw No—Wɔanya Biribi a Ɛkyɛn Buronya


Exodus 25 | Intanɛt so Bible | Wiase Foforɔ Nkyerɛaseɛ\n25 Afei Yehowa ka kyerɛɛ Mose+ sɛ: 2 “Wo ne Israelfo nkasa na wonyi ntoboa mma me. Munnye ntoboa mfi obiara a ne koma ka no nkyɛn mma me.+ 3 Ntoboa a mubegye afi wɔn nkyɛn ni: sika kɔkɔɔ,+ dwetɛ,+ ne kɔbere,+ 4 ne ahama bruu, tankɔkɔɔ, koogyan, nwera pa, ne abirekyi nhwi,+ 5 ne adwennini nhoma a wɔahyɛ no kɔkɔɔ, ne sukraman nhoma, ne ɔkanto dua.+ 6 Afei munnye ngo a wɔde begu kanea+ mu, ne balsam+ ngo a wɔde bɛyɛ ɔsrango+ ne aduhuam,+ 7 ne sohambo ne abohene foforo a wɔde besisi asɔfotade+ ne nkatabo+ mu. 8 Na wɔnyɛ kronkronbea mma me, efisɛ mɛtena wɔn mfinimfini.+ 9 Sɛnea ntamadan no ne emu nneɛma bɛyɛ na merebɛkyerɛ wo yi, enti monyɛ no saa ara.+ 10 “Ma wɔmfa ɔkanto dua+ nyɛ Adaka. Ne ntwemu nyɛ basafa abien ne fã, ne tɛtrɛtɛ basafa biako ne fã, ne tenten basafa biako ne fã. 11 Fa sika amapa+ dura emu ne ɛho nyinaa, na fa sika no bi toto ano hyia.+ 12 Fa sika yɛ nkawa anan tuatua ne nan anan no ho; nkawa abien wɔ benkum na abien nso wɔ nifa.+ 13 Afei fa ɔkanto dua sen nnua nteaanteaa na fa sika dura ho.+ 14 Na fa nnua no hyehyɛ nkawa no mu wɔ Adaka no nkyɛnmu na wɔde asoa Adaka no. 15 Ma nnua no nhyɛ Adaka no ho nkawa no mu. Ɛnsɛ sɛ woyiyi fi mu.+ 16 Afei fa adanse a mede bɛma wo no to Adaka no mu.+ 17 “Fa sika amapa yɛ ne mmuaso. Ne ntwemu nyɛ basafa abien ne fã, na ne tɛtrɛtɛ nyɛ basafa biako ne fã.+ 18 Afei boro sika yɛ kerubim abien sisi mmuaso no ano ne ano.+ 19 Yɛ kerubim biako si benkum na yɛ biako si nifa.+ Yɛ kerubim no sisi mmuaso no afã abien no. 20 Na kerubim no ntrɛw wɔn ntaban mu nkɔ soro, na ɛnkata adaka no mmuaso no so. Kerubim no nni nhwɛanim+ na wɔn anim nkyerɛ mmuaso no. 21 Afei fa adanse a mede bɛma wo no to Adaka no mu na fa mmuaso+ no kata Adaka no so. 22 Meyi me ho adi akyerɛ wo wɔ hɔ, na me ne wo bɛkasa wɔ mmuaso+ no so wɔ kerubim abien a wɔwɔ adanse adaka no so no ntam. Ɛhɔ na mɛkyerɛ wo ahyɛde a mede bɛma Israel nyinaa.+ 23 “Afei fa ɔkanto dua yɛ ɔpon;+ ne ntwemu nyɛ basafa abien, ne tɛtrɛtɛ basafa biako, ne tenten basafa biako ne fã. 24 Fa sika amapa dura ho nyinaa, na fa sika no bi toto ano hyia.+ 25 Na yɛ mfomfamho a ne tɛtrɛtɛ bɛyɛ sɛ nsayam twa ho hyia, na fa sika di adwini twa mfomfamho no ho hyia.+ 26 Na gu sika nkawa anan, na fa nkawa no hyehyɛ ntwea anan no ho, baabi a ne nan anan no sisi no.+ 27 Ma nkawa no mmɛn mfomfamho a wɔde atwa ɔpon no ho ahyia no. Wɔde nnua nteaanteaa bɛhyehyɛ nkawa no mu asoa ɔpon no.+ 28 Fa ɔkanto dua yɛ nnua nteaanteaa no na fa sika dura ho, na wɔmfa nsoa ɔpon no.+ 29 “Afei yɛ nyowa ne nkuruwa ne mpɔre ne nyaawa a wɔde behwie afɔrebɔ nsã fa sisi so. Fa sika amapa yɛ ne nyinaa.+ 30 Na fa paanoo a wɔde ba m’anim no si ɔpon no so daa.+ 31 “Bio nso fa sika amapa yɛ kaneadua. Fa ade boro+ ma ennya nan, nkorata, nkuruwa, funuma, ne nhwiren. 32 Kaneadua no nnya nkorata asia, nkorata abiɛsa wɔ nifa na abiɛsa wɔ benkum.+ 33 Ɔfã biako wɔ nkuruwa abiɛsa a ɛte sɛ ɔsonkoran nhwiren ne funuma ne nhwiren a edidi ebiara akyi. Na ɔfã a aka no nso wɔ nkuruwa abiɛsa a ɛte sɛ ɔsonkoran nhwiren ne funuma ne nhwiren a edidi ebiara akyi.+ Saa na yɛ nkorata asia a etuatua kaneadua no ho no. 34 Nkuruwa anan a ɛte sɛ ɔsonkoran nhwiren wɔ kaneadua no ankasa ho. Na funuma ne nhwiren a edidi ebiara akyi nso wɔ dua no ho.+ 35 Faako a nkorata abien pue fi kaneadua no ho no, funuma wɔ ase; na faako a nkorata abien foforo pue no, funuma wɔ ase; na faako a nkorata abien bio pue no, funuma wɔ ase. Enti ɛwowɔ nkorata asia a ɛwɔ kaneadua no ho no nyinaa ase.+ 36 Funuma ne nkorata no nyinaa yɛ kaneadua no fã. Enti ne nyinaa yɛ sika amapa biako a wɔde ade aboro.+ 37 Yɛ akanea ason sisi so, na sɔ ma ɛnhyerɛn kaneadua no anim.+ 38 Na fa sika amapa yɛ ɛho afagya ne ogya nkukuwa no.+ 39 Fa sika amapa dwetikɛse biako yɛ eyi ne ɛho nneɛma nyinaa. 40 Na hwɛ sɛ wobɛyɛ no te sɛ ne nhwɛso a mede kyerɛɛ wo wɔ bepɔw no so no.+


Yosua 1 ASCB – یەشوع 1 KSS | Biblica\nYosua 1 ASCB – یەشوع 1 KSS\nOnyankopɔn De Dwumadie Hyɛ Yosua Nsa\n1Mose a ɔyɛ Awurade ɔsomfoɔ wuo akyi no, Awurade ka kyerɛɛ Nun babarima Yosua, Mose ɔboafoɔ no sɛ, 2“Afei a me ɔsomfoɔ Mose awuo no, ɛsɛ sɛ wodi me nkurɔfoɔ no anim kɔtwa Asubɔnten Yordan kɔ asase a mede rema wɔn no so.1.2 Na Israelfoɔ no wɔ Sitim (2.1) Moab tata so (5 Mose 34.3) a ɛbɛn Yordan. 3Mehyɛ wo bɔ a mehyɛɛ Mose no sɛ, baabiara a wode wo nan bɛsi no bɛyɛ asase a mede ama woɔ. 4Ɛfiri Negeb ɛserɛ a ɛwɔ anafoɔ fam kɔsi Lebanon mmepɔ a ɛwɔ atifi fam, ɛfiri Asubɔnten Eufrate a ɛwɔ apueeɛ fam kɔsi Ɛpo Kɛseɛ a ɛwɔ atɔeɛ fam, ne Hetifoɔ asase nyinaa. 5Obiara rentumi nsɔre ntia wo wɔ wo nkwa nna nyinaa. Sɛdeɛ na meka Mose ho no, saa ara na mɛka wo ho. Merennya wo na merempa wʼakyi da. 6Wo ho nyɛ den na yɛ nnam, ɛfiri sɛ, wobɛdi me nkurɔfoɔ yi anim akɔfa asase a mekaa ntam sɛ mede bɛma wɔn agyanom no nyinaa.\n7“Wo ho nyɛ den na yɛ nnam. Di mmara a Mose de maa wo no nyinaa so. Mfiri ho, na wobɛdi nkonim wɔ biribiara a woyɛ mu. 8Sua saa Mmara Nwoma yi ɛberɛ biara. Dwene ho awia ne anadwo sɛdeɛ ɛbɛma woayɛ biribiara a wɔatwerɛ wɔ mu no. Saa na ɛbɛma asi wo yie. 9Mehyɛ wo sɛ, yɛ den na yɛ nnam! Nsuro na mma wʼaba mu mmu, na Awurade wo Onyankopɔn ka wo ho baabiara a wobɛkɔ.”\nYosua Kyerɛ Deɛ Israelfoɔ Nyɛ\n10Afei, Yosua hyɛɛ Israel ntuanofoɔ no sɛ, 11“Momfa atenaeɛ no mu na monka nkyerɛ nnipa no ma wɔnsiesie wɔn nnuane. Nnansa akyi no, mobɛtwa Asubɔnten Yordan na moakɔfa asase a Awurade, mo Onyankopɔn, de ama mo no.”\n12Afei Yosua frɛɛ Ruben ne Gad mmusuakuo ne Manase abusua no fa nyinaa. Ɔka kyerɛɛ wɔn sɛ, 13“Monkae ahyɛdeɛ a Awurade ɔsomfoɔ Mose maa mo no: ‘Awurade, mo Onyankopɔn, rema mo ahomeɛ na ɔde asase yi ama mo.’ 14Mo yerenom, mo mma ne mo anantwie bɛtena Yordan apueeɛ fam ha. Nanso, mo akofoɔ a wɔasiesie wɔn ho ama ɔkɔ no bɛdi mmusuakuo a aka no anim atware Yordan, na wɔaboa ma wɔafa asase no. Mo ne wɔn ntena hɔ 15nkɔsi sɛ Awurade bɛma wɔn ahomeɛ sɛdeɛ wayɛ ama mo no. Na wɔn nso bɛdi asase a Awurade, mo Onyankopɔn de rema wɔn no so. Ɛno ansa na mode Yordan apueeɛ fam ha asase a Mose a ɔyɛ Awurade ɔsomfoɔ de maa mo no, bɛyɛ mo atenaeɛ.”\n16Wɔbuaa Yosua sɛ, “Deɛ woahyɛ yɛn sɛ yɛnyɛ nyinaa yɛbɛyɛ, na baabiara a wobɛsoma yɛn nso, yɛbɛkɔ. 17Yɛbɛyɛ ɔsetie ama wo sɛdeɛ yɛyɛ maa Mose no. Awurade wo Onyankopɔn, nni wʼakyi sɛdeɛ ɔdii Mose akyi no. 18Obiara a ɔbɛte wʼasɛm so atua na wanni wʼahyɛdeɛ mu biara so no, wɔnkum no. Enti, hyɛ wo ho den na ma wo bo nyɛ duru!”\nASCB : Yosua 1